**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2019 METŲ ATASKAITOS PATVIRTINIMO**

2020 m. balandžio 24 d. Nr. 34-352

Lazdijai

## Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos sistemos įstatymo 63 straipsnio 5 punktu ir Lietuvos Respublikos sveikatos apsaugos ministro 2019 m. birželio 3 d. įsakymu Nr. V-656 „Dėl savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“, Lazdijų rajono savivaldybės taryba n u s p r e n d ž i a:

1. Patvirtinti Lazdijų rajono savivaldybės visuomenės sveikatos rėmimo specialiosios programos priemonių vykdymo 2019 metų ataskaitą (pridedama).

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

##

## Savivaldybės merė Ausma Miškinienė

Lina Džiaukštienė, mob.tel. 8 610 43 868

PATVIRTINTA

Lazdijų rajono savivaldybės tarybos

2020 m. balandžio d. sprendimu Nr. 5TS -

**LAZDIJŲ RAJONO** **SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2019 METŲ ATASKAITA**

Lazdijų rajono savivaldybės bendruomenės, ugdymo įstaigos, individualios įmonės ir kitos įstaigos 2019 metais įgyvendino 11 visuomenės sveikatos prevencinių programų.

Lazdijų rajono savivaldybės taryba 2019 m. gegužės 17 d. sprendimu Nr. 5TS-21 ,,[Dėl 2019 metų Lazdijų rajono savivaldybės visuomenės sveikatos rėmimo specialiosios programos](http://dvs.lazdijai.lt:8008/document/51809)“ patvirtino Lazdijų rajono savivaldybės visuomenės sveikatos rėmimo specialiąją programą ir sąmatą, kuriai iš Aplinkos apsaugos rėmimo specialiosios programos lėšų skirta 4700 eurų.

Bendruomenės sveikatos taryba, svarstydama gautas programas, prioritetą teikė Ligonių kasų neapmokamoms sveikatinimo veikloms finansuoti.

**I SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| **Eil. Nr.** | **Savivaldybės visuomenės sveikatos rėmimo specialiosios programos lėšų šaltiniai** | **Surinkta lėšų, tūkst. Eur** |
| 1. | Savivaldybės biudžeto lėšos | - |
| 2. | Savivaldybės aplinkos apsaugos rėmimo specialiosios programos lėšos | 4,7 |
| 3. | Savanoriškos fizinių ir juridinių asmenų įmokos | - |
| 4. | Kitos lėšos | - |
| 5. | Lėšų likutis ataskaitinių biudžetinių metų pradžioje | 0 |
| **Iš viso:** | **4,7** |

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| **Eil. Nr.** | **Programos / priemonės poveikio sritis** | **Vykdytų savivaldybės visuomenės sveikatos programų, priemonių skaičius** | **Skirta lėšų, tūkst. Eur** | **Panaudota****lėšų, tūkst. Eur** |
| 1 | 2 | 3 | 4 | 5 |
| 1. Savivaldybės kompleksinės programos |
| 1. | 2.5. fizinio aktyvumo skatinimas | VšĮ Lazdijų sporto centro programa ,,Lazdijų rajono gyventojų fizinio aktyvumo skatinimas“ | 0,6 | 0,6 |
| 2. | 2.5. fizinio aktyvumo skatinimas | Lazdijų r. Seirijų Antano Žmuidzinavičiaus gimnazijos programa ,,Kad mokslo metai neprailgtų“ | 0,425 | 0,425 |
| 3. | 2.5. fizinio aktyvumo skatinimas | Lazdijų r. Šventežerio vidurinės mokyklos programa ,,Verstaminų UDC sportininkai gali“ | 0,3 | 0,3 |
|  4. | 2.9. sveikatai žalingos elgsenos prevencija (rūkymo, alkoholio ir kitų psichoaktyviųjų medžiagų vartojimo prevencija ir kt.) | Lazdijų r. savivaldybės VSB programa ,,Tėvų ir vaikų bendravimo įgūdžių ugdymas, vykdant žalingų įpročių prevenciją.” | 0,3 | 0,3 |
| 2. Savivaldybės strateginio veiklos plano priemonės |
| 5. | 2.8. psichikos sveikatos stiprinimo (smurto, savižudybių prevencija, streso kontrolė ir kt.) | Lazdijų r. Seirijų Antano Žmuidzinavičiaus gimnazijos programa ,,Sielos harmonija 2019“ | 0,55 | 0,55 |
| 3. Bendruomenių vykdytų programų / priemonių rėmimas |
| 6. | 2.5. fizinio aktyvumo skatinimas | Lazdijų r. Vidzgailų kaimo bendruomenės komiteto programa ,,Sportuojam neatsižvelgdami į amžių“  | 0,4 | 0,4 |
| 7. | 2.5. fizinio aktyvumo skatinimas | Asociacijos ,,Onkologinė savigalba Lazdijuose“ programa ,,Fizinis aktyvumas – sveikatos pagrindas“ Nr. 2 | 0,525 | 0.525 |
| 8. | 2.5. fizinio aktyvumo skatinimas | VšĮ ,,Praleisk laisvalaikį kitaip“ programa ,,Energija ir sveikata“ | 0,4 | 0,4 |
| 9. | 2.8. psichikos sveikatos stiprinimo (smurto, savižudybių prevencija, streso kontrolė ir kt.) | VšĮ ,,Harmonija sielai“ programa ,,Aš noriu būti sveikas“ | 0,475 | 0,475 |
| 10. | 2.4. sveikos mitybos skatinimas ir nutukimo prevencija | Lazdijų rajono savivaldybės likusių be tėvų vaikų globėjų asociacijos ,,Spindulys“ programa ,,Pozityvus ir sveikas globėjas“ | 0,325 | 0,325 |
| 4. Kita |
| 11. | 2.11. kitos sritys | UAB ,,Tado masažai“ | 0,4 | 0,4 |
|  |  | **Iš viso lėšų:** | **4,7** | **4,7** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**LAZDIJŲ RAJONO SAVIVALDYBĖS TARYBOS SPRENDIMO ,,DĖL LAZDIJŲ RAJONO  SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2019 METŲ ATASKAITOS PATVIRTINIMO“ PROJEKTO**

**AIŠKINAMASIS RAŠTAS**

2020-04-15

Lazdijai

Sprendimo projektas ,,Dėl Lazdijų rajono savivaldybės visuomenės sveikatos rėmimo specialiosios programos priemonių vykdymo 2019 metų ataskaitos patvirtinimo“ parengtas vadovaujantis Lietuvos Respublikos sveikatos sistemos įstatymo 63 straipsnio 5 punktu, kuriuo apibrėžiama savivaldybės tarybos kompetencija tvirtinti visuomenės sveikatos rėmimo specialiosios programos lėšų panaudojimo ataskaitą. Ataskaita parengta pagal Lietuvos Respublikos sveikatos apsaugos ministro 2019 m. birželio 3 d. įsakymu Nr. V-656 „Dėl savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“ patvirtintą formą.

**Sprendimo projekto tikslas** – patvirtinti Lazdijų rajono savivaldybės visuomenės sveikatos rėmimo specialiosios programos priemonių vykdymo 2019 metų ataskaitą. Patvirtinus Lazdijų rajono savivaldybės visuomenės sveikatos rėmimo specialiosios programos priemonių vykdymo 2019 metų ataskaitą bus įgyvendintas Lietuvos Respublikos sveikatos sistemos įstatymo 63 straipsnio 5 punkto reikalavimas.

Lazdijų rajono savivaldybės tarybos patvirtina ataskaita bus pateikta Sveikatos mokymo ir ligų prevencijos centrui.

Lazdijų rajono savivaldybės bendruomenės, ugdymo įstaigos, individualios įmonės 2019 metais įgyvendino 11 visuomenės sveikatos prevencinių programų. Lazdijų rajono savivaldybė 2019 m. gegužės 17 d. sprendimu Nr. 5TS-21 ,,[Dėl 2019 metų Lazdijų rajono savivaldybės visuomenės sveikatos rėmimo specialiosios programos](http://dvs.lazdijai.lt:8008/document/51809)“ patvirtino Lazdijų rajono savivaldybės visuomenės sveikatos rėmimo specialiąją programą ir sąmatą, kuriai iš Aplinkos apsaugos rėmimo specialiosios programos lėšų skirta 4700 eurų. Bendruomenės sveikatos taryba, svarstydama gautas programas, prioritetą teikė Ligonių kasų neapmokamoms sveikatinimo veikloms finansuoti.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus savivaldybės gydytoja (vyr. specialistė) Lina Džiaukštienė.

Socialinės paramos ir sveikatos skyriaus

savivaldybės gydytoja (vyr. specialistė) Lina Džiaukštienė